Hermann Boehm

Hermann Boehm (18 Januari 1884, Rybnik – 11 April 1972, Kiel) adalah seorang Laksamana Jerman semasa Perang Dunia II.

Kerjaya tentera
Boehm menyertai Kaiserliche Marine pada 1 April 1903 sebagai kadet dan menjalani latihan asas diatas kapal SMS Stein. Beliau telah dinaikkan pangkat ke Kapitänleutnant pada 19 September 1914 dan semasa Perang Dunia I memerintah beberapa buah bot torpedo. Pada 1919 beliau telah diberhentikan dari tentera, tetapi apabila tentera laut itu diaktifkan semula sebagai Reichsmarine pada 1920 beliau telah dipanggil semula bertugas, berkhidmat sepenuhnya di jawatan staf sehingga tahun 1933.

Pada 3 Oktober 1933 Boehm dijadikan komandan kapal Hessen selama setahun, sehingga beliau dinaikkan pangkat ke Konteradmiral pada musim gugur 1934 dan dilantik Panglima Angkatan Peninjau Tentera Laut. Dari 25 Ogos 1936 hingga 3 Ogos 1937, sewaktu peringkat permulaan  Perang Saudara Sepanyol, beliau memerintah angkatan laut Jerman di luar pantai Sepanyol. Pada 1 April 1937 beliau dinaikkan pangkat ke Vizeadmiral dan menjadi pemerintah Stesen Laut Utara. Pada awal tahun 1938 beliau mendapat pangkat Admiral dan pada November 1938 menjadi Flottenchef (Panglima Armada).

Sejurus selepas Pertempuran Sungai Plate, Boehm dilucutkan dari jawatan dan dibiarkan tanpa tugas selama beberapa bulan. Selepas pencerobohan Norway pada April 1940, beliau telah dilantik Panglima Tentera Laut Jerman di sana pada 10 April 1940, mendapat kenaikkan pangkat ke Generaladmiral pada 1 April 1941. Pada Mac 1943 beliau telah dikeluarkan dari Norway dan pada 31 Mei tahun yang sama beliau secara rasmi bersara, efektif pada 1 Jun. Dari 1 Mac 1944 hingga 31 Mac 1945 beliau mengepalai inspektorat program latihan Kriegsmarine, dimana akhirnya beliau ditamatkan perkhidmatan sepenuhnya dari Kriegsmarine.

 Tarikh kenaikkan pangkat 
 Seekadett - 1 April 1903
 Fähnrich zur See - 15 April 1904
 Leutnant zur See - 28 September 1906
 Oberleutnant zur See - 13 Oktober 1908
 Kapitänleutnant - 19 September 1914
 Korvettenkapitän - 1 Januari 1922
 Fregattenkapitän - 1 Oktober 1928
 Kapitän zur See - 1 Julai 1930
 Konteradmiral - 1 Oktober 1934
 Vizeadmiral - 1 April 1937
 Admiral - 1 April 1938
 Generaladmiral - 1 April 1941

Anugerah kebesaran
 Iron Cross (1914) Kelas 2 dan Kelas 1
 Knight Cross of the House Order of Hohenzollern berserta Pedang
 Friedrich-August-Kreuz Kelas 2 dan Kelas 1
 Verwundetenabzeichen (1918) warna Hitam
 Medalla de la Campaña
 Spanish Cross
 Wehrmacht-Dienstauszeichnung Kelas 4, 3, 2 dan Kelas 1
 Medal Peringatan Anschluss
 Pingat Semat Iron Cross Kelas 2 dan Kelas 1
 German Cross warna Emas pada 20 November 1941

Bibliografi 
  Hans H. Hildebrand und Ernest Henriot: Deutschlands Admirale 1849-1945 Band 1: A-G, Biblio Verlag, Osnabrück 1988, , p 126-127

Pautan luar


Category:Kelahiran 1884
Category:Kematian 1972
Category:Laksamana Tentera Jerman
Category:Orang Jerman
Category:Perang Dunia Kedua